CONSILIUL  LOCAL AL MUNICIPIULUI





                  S I G H I Ş O A R A





          H O T Ă RÂ R E A   NR. 87






       din 26 mai 2011

privind aprobarea statului de funcţii şi a organigramei Spitalului Municipal Sighişoara pe anul 2011


Consiliul Local al Municipiului Sighişoara;


Având în vedere expunerea de motive a Primarului municipiului la propunerea de aprobare a statului de funcţii şi a organigramei Spitalului Municipal Sighişoara pe anul 2011;


Având în vedere:

· prevederile Legii nr. 95/2006 cu privire la reforma în sănătate, cu modificările şi completările ulterioare;

· prevederile Legii nr. 284/2010 privind salarizarea unitară a personalului plătit din fonduri publice;

· prevederile Legii nr. 285/2010 privind salarizarea în anul 2011 a personalului plătit din fonduri publice;

· prevederile Ordinului Ministrului Sănătăţii nr. 547/2010 pentru aprobarea Regulamentului privind acordarea sporurilor la salariile de bază, în conformitate cu prevederile notei din anexa nr. II/2 la Legea-cadru nr. 330/2009 privind salarizarea unitară a personalului plătit din fonduri publice;

· prevederile Ordinului Ministrului Sănătăţii Publice nr. 1778/2006 privind aprobarea normativelor de personal, cu modificările şi completările ulterioare; 
· procesul verbal din data de 10.05.2011 al Comitetului Director al Spitalului Municipal Sighişoara, prin care, se propune spre avizare, respectiv aprobare statul de funcţii şi organigrama Spitalului Municipal Sighişoara pe anul 2011;

· procesul verbal al Consiliului de Administraţie al Spitalului Municipal Sighişoara din data de 13 mai 2011, prin care, se avizează statul de funcţii şi organigrama Spitalului Municipal Sighişoara pe anul 2011;


Având în vedere Raportul de Specialitate al Managerului Spitalului Municipal Sighişoara, prin care, se propune aprobarea statului de funcţii şi a organigramei Spitalului Municipal Sighişoara pe anul 2011, îndeplinindu-se prevederile legale;


Având în vedere avizele favorabile ale tuturor comisiilor pe domenii de specialitate;


În baza art. 36 alin (2) lit. a), alin (3) lit. b), alin (9), art. 45 alin. (1) şi art. 115 alin. (1) lit. b) din Legea nr. 215/2001, Legea Administraţiei Publice Locale, republicată, cu modificările şi completările ulterioare;




         

H O T Ă R Ă Ş T E:


Art. 1 . Se aprobă Statul de funcţii al Spitalului Municipal Sighişoara pe anul 2011, conform anexei nr. 1 , care face parte integrantă din prezenta hotărâre.


Art. 2. Se aprobă Organigrama Spitalului Municipal Sighişoara pe anul 2011, conform anexei nr. 2 , care face parte integrantă din prezenta hotărâre.

Art. 3. Cu ducerea la îndeplinire a prevederilor prezentei se încredinţează Primarul Municipiului Sighişoara, Comitetul Director al Spitalului Municipal Sighişoara şi Managerul Spitalului Municipal Sighişoara.

PRESEDINTE DE SEDINTA, 






Toth Tivadar










Contrasemnează:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi)
Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Spitalul municipal ;

9 ex.FA/FM

